Rikunarita-ORG/Wikinium huggingface dataset:
# Nasturtium officinale

*Iste articlo tracta sobre o **berro** (Nasturtium officinale). Ta o cochín masclo, se veiga **verro**.*

|  Nasturtium officinale  |
| --- |
| *Nasturtium officinale* |
| **Clasificación cientifica** |
| Dominio: | Eukaryota |
| Reino: | Plantae |
| División: | Magnoliophyta |
| Clase: | Magnoliopsida |
| Orden: | Brasicales |
| Familia: | Brasicaceae |
| Chenero: | *Nasturtium* |
| Especie: |  *Nasturtium officinale*  |

O **berro** u **berraza** (nombre cientifico Nasturtium officinale), tamién dito **chocaina**, ye una planta d'a familia d'as Brasicaceae. Ye anyal, perén y forma colonias en fuents, galochas y terrenos embadinatos.

Se distribuye por Eurasia, se mincha como ensalata y se puet cautivar.

## Sinonimos

* *Rorippa nasturtium-aquaticum*
* *Nasturtium officinale* Ait. f.
* *Nasturtium officinale var. siifolium* (Reichenb.) W. D. J. Koch
* *Sisymbrium nasturtium-aquaticum* L.

## Propiedaz

* Ye rico en yodo, fierro y vitaminas C y E.
* S'emplega como estimulant y diuretico.
* En medecina popular s'emplega contra a bronquitis y malautías cutanias.

## Fitonimia

O fitonimo *berro* se considera prerromano y talment celta, relacionau con a radiz *bẹrŭro*. En latín se deciba *NASTURTIUM* porque a olor yera picanta y feba que o naso se torcese a l'inte de goler a mata. De NASTURTIUM vien a denominación en castellano de *mastuerzo*, que coexiste con *berro*. En catalán se diz *créixens* u *morritort d'aigua* y se relaciona con fitonimos que Rafael Vidaller Tricas replega en comarcas catalanoparlants d'Aragón u que i mugan como **grixa** u **grixo** y **grixola d'aigua** u **grixolera d'aigua**. A palabra *berro* plega tan ta l'este como ta Turbón.

Bi ha bels toponimos entre Teruel y Salamanca basaus en o berro como *Fuente del Berro* en castellano y *Fuent del Berro* en aragonés.

## Imáchens

* Mata de berro
* Berro
* Detalle

## Notas

## Referencias

## Vinclos externos

* Se veigan as imáchens de Commons sobre **o berro**.